
BIROUL PERMANENT

AL

CAMEREI DEPUTAŢILOR



În conformitate cu prevederile art. 68 din Regulamentul Camerei Deputaţilor, republicat, vă înaintăm Raportul asupra propunerii legislative privind măsuri pentru asigurarea siguranţei în aprovizionarea cu gaze naturale şi asupra proiectului de Lege privind măsuri de garantare a siguranţei aprovizionării cu gaze naturale, transmise cu adresele nr. Plx 388 din 25 aprilie 2006, respectiv nr. PLx 689 din 15 octombrie 2007.



În raport de obiectul şi conţinutul reglementării, cele două iniţiative legislative fac parte din categoria legilor ordinare.


În conformitate cu prevederile art. 75 din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

                                                                                                                  Nr.23/86/2006

                                                                                                                                                                      Nr. 23/307/2007

R A P O R T

asupra propunerii legislative privind măsuri pentru asigurarea siguranţei în aprovizionarea cu gaze naturale şi asupra proiectului de Lege privind măsuri de garantare a siguranţei aprovizionării cu gaze naturale


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă privind măsuri pentru asigurarea siguranţei în aprovizionarea cu gaze naturale şi cu proiectul de Lege privind măsuri de garantare a siguranţei aprovizionării cu gaze naturale, transmise cu adresele nr. Plx 388 din 25 aprilie 2006, respectiv nr. PLx 689 din 15 octombrie 2007, înregistrate la comisie sub nr.23/86 din 26 aprilie 2006 şi 23/307 din 16 octombrie 2007.



Senatul a respins propunerea legislativă privind măsuri pentru asigurarea siguranţei în aprovizionarea cu gaze naturale în şedinţa din 19 aprilie 2006 şi a adoptat proiectul de Lege privind măsuri de garantare a siguranţei aprovizionării cu gaze naturale, în şedinţa din 9 octombrie 2007.


Comisia juridică, de disciplină şi imunităţi a avizat favorabil propunerea legislativă, cu avizul nr. 31/594/13.06.2006.



Consiliul Legislativ, cu avizele nr. 1582 din 8 noiembrie 2005 şi nr. 1042 din 2 august 2007, a avizat favorabil ambele iniţiative legislative.



Comisia pentru industrii şi servicii a dezbătut propunerea legislativă privind măsuri pentru asigurarea siguranţei în aprovizionarea cu gaze naturale, iniţiată de doamna deputat Aurelia Vasile şi domnii deputaţi Ioan Bivolaru şi Dan Ioan Popescu, în mai multe şedinţe, la cea din 13 septembrie 2006 reprezentaţii actualului Minister al Economiei şi Finanţelor exprimând opinii divergente. În şedinţa din 17 octombrie 2006, ministrul economiei şi comerţului a informat comisia că era în curs de avizare un proiect de act normativ cu acelaşi obiect de reglementare ca şi propunerea legislativă.Ca urmare, membrii Comisiei pentru industrii şi servicii au hotărât amânarea dezbaterilor până la momentul sesizării comisiei cu proiectul de act normativ al Guvernului, solicitând aprobarea Biroului Permanent în acest sens, comunicată cu adresa nr. B.P. nr. 1179/24.10.2006.



Guvernul a iniţiat actul normativ invocat în 2007, ajungând în dezbaterea comisiei, în procedură de urgenţă, ca prioritate legislativă, cu adresa nr. PLx 689/15.10.2007, cu denumirea de proiect de Lege privind măsuri de garantare a siguranţei aprovizionării cu gaze naturale.


Prin acest proiect de  Lege se propun măsuri de garantare a siguranţei aprovizionării cu gaze naturale, măsuri compatibile cu exigenţele unei pieţe concurenţiale a gazelor naturale prin care se transpun în dreptul intern prevederile Directivei 2004/67/CE a Consiliului Uniunii Europene.


Membrii Comisiei pentru industrii şi servicii au examinat cele două iniţiative legislative în şedinţa din 23  octombrie 2007 şi, în conformitate cu prevederile art. 68 din Regulamentul Camerei Deputaţilor, republicat, au hotărât, în unanimitate, să propună plenului Camerei Deputaţilor adoptarea propunerii legislative privind măsuri pentru asigurarea siguranţei în aprovizionarea cu gaze naturale (Plx 388/2006), cu amendamente admise şi respingerea proiectului de Lege privind măsuri de garantare a siguranţei aprovizionării cu gaze naturale (PLx 689/2007).

                    În conformitate cu prevederile art. 55 alin. (1) şi (2) din Regulamentul Camerei Deputaţilor, republicat, au participat, din partea Ministerului Economiei şi Finanţelor: domnul Corneliu Condrea – director general adjunct şi din partea ANRE: doamna Gabriela Chiriţă şi domnul Valter Bogdan – directori.



La lucrările comisiei au fost prezenţi 19 de deputaţi din totalul de 21 de membri ai comisiei.



În raport de obiectul şi conţinutul reglementării, cele două iniţiative legislative fac parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

A M E N D A M E N T E    A D M I S E

	Nr.

crt
	Textul propunerii legislative

(Plx 388/2006)
	Amendamente admise
	Motivaţia

	0
	1
	2
	3

	1
	LEGE

privind măsuri pentru asigurarea siguranţei în aprovizionarea cu gaze naturale


	Nemodificat
	

	2
	CAPITOLUL I

Dispoziţii generale


	Nemodificat
	

	3
	Art. 1. – Scopul prezentei legi este de a asigura un nivel corespunzător de siguranţă în aprovizionarea cu gaze naturale prin măsuri transparente, nediscriminatorii şi compatibile cu exigenţele unei pieţe concurenţiale a gazelor naturale.


	Nemodificat
	

	4
	Art. 2. – Prezenta lege precizează rolul şi responsabilităţile părţilor implicate pe piaţă şi aplicarea măsurilor speciale care se impun pentru a asigura siguranţa aprovizionării cu gaze naturale.


	Art. 2 - Prezenta lege stabileşte rolul şi responsabilităţile autorităţilor şi operatorilor de pe piaţa internă de gaze naturale, precum şi aplicarea măsurilor speciale ce se impun pentru a asigura un nivel corespunzător de siguranţă în aprovizionarea cu gaze naturale.

Comisia pentru industrii şi servicii


	Reformulare în corelare cu textul din proiectul de lege iniţiat de Ministerul Economiei şi Finanţelor. 


	0
	1
	2
	3

	5 
	CAPITOLUL II

Definiţii


	Nemodificat
	

	6 
	Art. 3. – În sensul prezentei legi, se definesc următorii termeni şi expresii:

     a) contract de aprovizionare cu gaze naturale pe termen lung:un contract de aprovizionare cu gaze naturale încheiat pe o perioadă de minim 10 ani;

       b) întrerupere majoră a aprovizionării:situaţia în care România riscă să piardă mai mult de 20% din cantitatea de gaze naturale importată.


	Art. 3 -  În sensul prezentei legi, următorii termeni şi expresii se definesc astfel:

a) siguranţa aprovizionării cu gaze naturale - totalitatea măsurilor speciale privind aprovizionarea cu gaze naturale luate de către autorităţi şi operatorii de pe piaţa internă în scopul satisfacerii cererii de gaze naturale, precum şi al diversificării surselor şi al asigurării livrărilor către clienţi la parametri optimi de funcţionare şi securitate tehnică;

Dep. Ioan Bivolaru – PSD

Dep. Aurelia Vasile – PSD

b)contract de furnizare pe termen lung:un contract de aprovizionare cu gaze naturale încheiat pe o perioadă de minim 10 ani;

c) situaţii de urgenţă - situaţii imprevizibile care pot conduce, la nivel naţional, la dezechilibre între cererea şi oferta de gaze naturale de pe piaţa internă, determinate de cel puţin una din următoarele condiţii:

1. diminuarea majoră a aprovizionării cu mai mult de 20% a cantităţilor de gaze naturale importate;

2. diminuarea  majoră a aprovizionării cu mai mult de 20% a cantităţilor de gaze naturale din producţia internă, cauzată de accidente;

3.apariţia unor temperaturi extrem de joase la nivelul întregii ţări sau în zone însemnate ale ţării, pe perioade îndelungate de timp care conduc la un consum excesiv de gaze naturale. 

Dep. Ioan Bivolaru – PSD

Dep. Aurelia Vasile – PSD

d) consum excesiv de gaze naturale - consumul care depăşeşte în perioada sezonului rece, respectiv din luna octombrie şi până în luna martie, cu minim 20% nivelul mediu zilnic înregistrat în perioade climatice reci, constatate statistic la fiecare 20 de ani, având drept consecinţă dezechilibrarea Sistemului Naţional de Transport al gazelor naturale, denumit în continuare SNT;

e) Dispeceratul Naţional de Gaze Naturale – dispeceratul operatorului Sistemului Naţional de Transport al gazelor naturale. 

Dep. Iulian Iancu – PSD


	Preluarea definiţiilor din Directiva 2004/67/CE şi din textul proiectului de lege iniţiat de Ministerul Economiei şi Finanţelor.

Preluarea textului din proiectul de lege iniţiat de Ministerul Economiei şi Finanţelor.



	7 
	CAPITOLUL III

Responsabilităţile autorităţilor publice centrale


	Nemodificat
	

	8 
	
	Art. 4 - (1) În termen de 30 de zile de la data intrării în vigoare a prezentei legi se înfiinţează, prin decizie a primului – ministru, Comisia de coordonare, comisie interministerială fără personalitate juridică, cu caracter nepermanent, având rolul de a elabora anual Planul de acţiune pentru situaţii de urgenţă şi de a aviza şi monitoriza măsurile necesare pentru asigurarea siguranţei în aprovizionarea cu gaze naturale.

            (2) Din Comisia de coordonare fac parte câte un reprezentant, la nivel de secretar de stat al Ministerului Economiei şi Finanţelor şi al Ministerului Internelor şi Reformei Administrative, preşedintele Autorităţii Naţionale de Reglementare în Domeniul Energiei, preşedintele Agenţiei Naţionale pentru Resurse Minerale, directorul general al operatorului SNT, directorul general al Dispeceratului Naţional de Gaze Naturale precum şi câte un reprezentant al operatorilor din sectorul gazelor naturale şi al asociaţiilor reprezentative de consumatori. Componenţa nominală a comisiei se aprobă prin decizie a primului-ministru.


(3) În situaţii de urgenţă, operatorul SNT notifică prin Dispeceratul Naţional de Gaze Naturale, Comisia de coordonare, care se consideră convocată în regim de urgenţă.


(4) În termen de 45 de zile de la înfiinţare, Comisia de coordonare, aflată în subordinea Guvernului României, elaborează şi  supune spre aprobare acestuia regulamentul propriu de organizare şi funcţionare.
Comisia pentru industrii şi servicii

	Preluarea textului din proiectul de lege iniţiat de Ministerul Economiei şi Finanţelor.

Preluarea textului din proiectul de lege iniţiat de Ministerul Economiei şi Finanţelor.

Preluarea textului din proiectul de lege iniţiat de Ministerul Economiei şi Finanţelor.



	9 
	Art. 4. – (1) Ministerul Economiei şi Comerţului elaborează anual Planul naţional de măsuri privind siguranţa aprovizionării cu gaze naturale în caz de întrerupere majoră, care se aprobă prin hotărâre a Guvernului.

(2) Planul prevăzut la alin. (1) conţine, printre altele, măsuri privind volumul util de înmagazinare pentru asigurarea siguranţei în caz de întrerupere majoră, posibilitatea de a utiliza alţi combustibili în instalaţiile industriale şi în centralele electrice, flexibilitatea sistemului de transport, cooperarea între operatorul naţional de transport cu cei din tările vecine, mărimea producţiei interne şi flexibilitatea acesteia, flexibilitatea importului de gaze naturale, diversificarea surselor de aprovizionare, investiţii în infrastructura de transport transfrontalier, terminale de regazeificare şi gazoducte.


	Art. 5 - (1) Comisia de coordonare elaborează anual Planul de acţiune pentru situaţii de urgenţă, pe baza propunerilor înaintate de către operatorul SNT prin Dispeceratul Naţional de Gaze Naturale, în baza informaţiilor furnizate de operatorii de pe piaţa internă de gaze naturale. 

       (2) Planul de acţiune pentru situaţii de urgenţă se aprobă  prin hotărâre a Guvernului.

       (3) Planul de acţiune pentru situaţii de urgenţă se comunică Comisiei Europene de către Comisia de coordonare.

       (4) În îndeplinirea atribuţiilor sale privind aplicarea Planului de acţiune pentru situaţii de urgenţă, Comisia de coordonare ţine cont de:



a) măsurile imediate luate de operatorii economici din sectorul gazelor naturale şi din cele conexe acestuia, ca reacţie la diminuarea majoră a  aprovizionării cu gaze naturale;



b) alte măsuri aprobate de Guvern privind siguranţa aprovizionării cu gaze naturale în situaţii  de urgenţă.

        (5) Comisia de coordonare  semnalează preşedintelui grupului de coordonare pentru gaze naturale de pe lângă Comisia Europeană, cu aprobarea prealabilă a Guvernului, cazurile pe care le consideră imposibil de gestionat după aplicarea Planului de acţiune pentru situaţii de urgenţă, datorită amploarei şi caracterului excepţional al acestora.

       (6)În situaţiile de urgenţă care riscă să evolueze spre una din condiţiile prevăzute la art. 3 lit. c),  Comisia de coordonare este convocată, în termen util, de către primul – ministru.

Dep. Ioan Bivolaru – PSD

Dep. Aurelia Vasile – PSD


	Reformularea articolului 4  şi 8, în corelare cu propunerea din textul proiectului de lege iniţiat de Ministerul Economiei şi Finanţelor.

Precizare necesară pentru a stabili responsabilitatea convocării în situaţii de urgenţă.

	10 
	Art. 5. – Prin hotărâre a  Guvernului se aprobă normele privind siguranţa în aprovizionarea cu gaze naturale pe baza următoarelor criterii:


a) întreruperea parţială a aprovizionării cu gaze naturale a României pe o perioadă determinată;


b) temperaturile extreme cele mai scăzute pe o perioadă determinată;


c) cererea de gaze naturale cea mai ridicată în perioadele climatice cele mai friguroase constatate statistic la intervale de 20 ani.


	Art. 6 – (1) La elaborarea Planului de acţiune pentru situaţii de urgenţă se au în vedere următoarele:


a) existenţa capacităţii depozitelor de înmagazinare şi volumul util de gaze naturale din acestea, precum şi investiţiile necesare pentru asigurarea capacităţii depozitelor de înmagazinare  pentru situaţii de urgenţă;
           b) capacitatea de extracţie din depozitele de înmagazinare;

Dep. Ioan Bivolaru – PSD

Dep. Aurelia Vasile – PSD

           c) asigurarea de către operatorul SNT a capacităţii de transport a conductelor de gaze naturale pentru a face posibilă preluarea şi direcţionarea cantităţilor de gaze naturale spre zonele  cu risc de a fi afectate, precum şi extinderea SNT în vederea alimentării acestora;

Dep. Iulian Iancu –PSD


d) existenţa unui grad corespunzător de lichiditate a  pieţelor care să permită achiziţia unor cantităţi de gaze naturale negociabile;

           e) flexibilitatea Sistemului Naţional de Transport al gazelor naturale;

           f) dezvoltarea ofertei de contracte cu clauze de întreruperi;

           g) utilizarea, în baza Programului Naţional prevăzut la lit. q), a unor combustibili alternativi de rezervă în instalaţiile industriale şi de producere a energiei;

Dep. Iulian Iancu –PSD

           h) existenţa şi dezvoltarea capacităţilor  transfrontaliere de transport gaze naturale;

          i) cooperarea între operatorii de sisteme de transport din statele membre învecinate pentru coordonarea furnizării de gaze  naturale;

         j) coordonarea activităţilor de furnizare a gazelor naturale între operatorii de sisteme de distribuţie şi transport;

Nemodificat;

          k) producţia internă de gaze naturale;

          l) flexibilitatea producţiei interne de gaze naturale;

          m) flexibilitatea importului de gaze naturale;

          n) diversificarea surselor de aprovizionare cu gaze naturale;

           o) contractele de furnizare pe termen lung pentru achiziţia gazelor naturale;

           p) optimizarea investiţiilor în infrastructura pentru extinderea capacităţilor de transport, a capacităţilor de transport, înlocuirea conductelor cu durata de viaţă expirată în vederea reducerii pierderilor de gaze naturale şi asigurarea siguranţei în alimentarea cu gaze naturale, precum şi pentru importul de gaze prin terminale de regazificare şi prin conducte; 

Dep. Iulian Iancu –PSD

Dep. Ioan Bivolaru – PSD

Dep. Aurelia Vasile – PSD

         q) Programul Naţional privind limitarea şi/sau sistarea furnizării gazelor naturale ce cuprinde lista consumatorilor întreruptibili şi ordinea în care va fi limitată şi/sau sistată furnizarea gazelor naturale pentru aceştia, tipul şi cantităţile de combustibili alternativi ce vor fi utilizate de consumatori pe perioada întreruperii.

          r) implementarea unui sistem de management al dispecerizării SNT prin automatizarea şi teletransmisia datelor la distanţă.

Dep. Iulian Iancu –PSD

          (2) Guvernul României  adoptă măsuri speciale pentru a asigura capacitatea corespunzătoare a instalaţiilor de  stocare, înmagazinare şi transport a gazelor naturale pe teritoriul său şi siguranţa aprovizionării. 

Dep. Ioan Bivolaru – PSD

Dep. Aurelia Vasile – PSD

Dep. Antal Istvan – UDMR

         (3) În conformitate cu prevederile art. 5 lit. b) din Legea gazelor nr. 351/2004, cu modificările şi completările ulterioare, Ministerul Economiei şi Finanţelor elaborează Programul Naţional menţionat la alin. (1) lit. q).

Dep. Iulian Iancu –PSD


	Reformulare şi completare având în vedere prevederile Directivei 2004/67/CE, care este transpusă prin prezenta lege.

Preluarea unor prevederi reformulate din proiectul Guvernului.

Preluarea textului din proiectul de lege iniţiat de Ministerul Economiei şi Finanţelor.

Este necesară realizarea unui Program Naţional privind limitarea şi/sau sistarea furnizării gazelor naturale pentru situaţii de urgenţă.



	11 
	Art. 6. – (1) Guvernul stabileşte măsurile necesare pentru ca depozitele şi instalaţiile de înmagazinare a gazelor naturale situate pe teritoriul României să contribuie în mod corespunzător la respectarea normelor prevăzute la art. 5.

(2) În cazul în care este posibil un nivel corespunzător de interconexiune, Guvernul poate lua măsuri adecvate în cooperare cu autorităţile statelor vecine, cum ar fi acorduri bilaterale pentru încadrarea în normele de siguranţă  a aprovizionării prin utilizarea depozitelor şi instalaţiilor de înmagazinare situate în statul vecin respectiv dar fără ca aceste măsuri, în special acordurile bilaterale, să afecteze buna funcţionare a pieţei interne a gazelor naturale.

 
	Art. 7 - (1) Situaţiile de urgenţă constatate de operatorul SNT prin Dispeceratul Naţional de Gaze Naturale se notifică Comisiei de coordonare, care verifică dacă sunt îndeplinite una sau mai multe dintre condiţiile prevăzute la art. 3 lit. c). 

            (2) Dacă situaţia de urgenţă notificată de operatorul SNT prin Dispeceratul Naţional de Gaze Naturale este considerată justificată, după verificarea prevăzută la alin. (1), Comisia de coordonare confirmă, în termen de 24 de ore, apariţia situaţiei de urgenţă.

           (3) În situaţiile de urgenţă confirmate la alin. (2), operatorul SNT, prin Dispeceratul Naţional de Gaze Naturale, dispune în mod operativ măsurile necesare pentru  rezolvarea rapidă a situaţiilor de criză şi echilibrarea Sistemului Naţional de Transport al gazelor naturale, în conformitate cu Planul de acţiune pentru situaţii de urgenţă.

           (4) În cazul în care Comisia de coordonare nu confirmă situaţia de urgenţă, în termenul prevăzut la alin. (2), Dispeceratul Naţional de Gaze Naturale poate dispune măsurile necesare pentru  rezolvarea rapidă a situaţiilor de criză.

           (5) Pe perioada situaţiilor de urgenţă, măsurile dispuse în conformitate cu prevederile Planului de acţiune pentru situaţii de urgenţă sunt obligatorii şi prevalează înţelegerilor contractuale şi reglementărilor specifice sectorului gazelor naturale.  

          (6) În termen de cel mult 24 de ore de la notificarea Dispeceratului Naţional de Gaze Naturale privind încetarea cauzelor care au determinat declararea situaţiei de urgenţă, Comisia de coordonare declară încetarea acesteia.

          (7) Comisia de coordonare publică în Monitorul Oficial al României, până cel târziu la data de 31 iulie în fiecare an, un raport privind constatările rezultate din monitorizarea aspectelor legate de siguranţa aprovizionării cu gaze naturale, care va cuprinde, suplimentar faţă de prevederile art. 8 lit. p) pct. 10 din Legea gazelor nr.351/2004, cu modificările şi completările ulterioare, următoarele:

           a) impactul, din punct de vedere al concurenţei şi a obligaţiei de serviciu public, al măsurilor adoptate în temeiul art. 8;


b) nivelul existent al capacităţii de înmagazinare şi de extracţie;


c) durata contractelor de achiziţie a gazelor naturale pe termen lung încheiate de către societăţile comerciale stabilite şi înregistrate pe teritoriul României, în special durata rămasă, pe baza datelor oferite de societăţile în cauză, exclusiv informaţiile sensibile din punct de vedere comercial;

           d) informaţii privind gradul de lichiditate a pieţei de gaze naturale;


e) cadrul de reglementare a măsurilor de promovare corespunzătoare noilor investiţii aferente producţiei, înmagazinării şi transportului gazelor naturale, inclusiv gazului natural lichefiat (GNL), având in vedere şi prevederile art. 691-699 din Legea gazelor nr. 351/2004, cu modificările şi completările ulterioare.

Comisia pentru industrii şi servicii

	Reformulare şi completare având în vedere propunerile din textul proiectului de lege iniţiat de Ministerul Economiei şi Finanţelor.

Este necesară stabilirea unor responsabilităţi în cazul unor situaţii de criză.

Preluarea textului propus prin proiectul de lege iniţiat de Ministerul Economiei şi Finanţelor.



	12 
	CAPITOLUL IV

Siguranţa aprovizionării pentru anumiţi consumatori


	Nemodificat
	

	13 
	
	Art. 8 – Obligaţia de serviciu public în sectorul gazelor naturale, aşa cum acesta este definit în Legea gazelor nr. 351/2004, cu modificările şi completările ulterioare, se instituie în sarcina tuturor deţinătorilor de licenţă în sectorul gazelor naturale, precum şi în sarcina tuturor producătorilor de gaze naturale.

Dep. Ioan Bivolaru – PSD

Dep. Aurelia Vasile – PSD


	Preluarea propunerii din proiectul de lege iniţiat de Ministerul Economiei şi Finanţelor în vederea stabilirii în responsabilitatea unor operatori a obligaţiei de serviciu public.

	14 
	Art. 7. – (1) Aprovizionarea cu gaze naturale a consumatorilor casnici trebuie să respecte normele prevăzute la art. 5.

(2) Guvernul poate stabili încadrarea în normele prevăzute la art. 5 şi pentru întreprinderile mici şi mijlocii sau alţi consumatori care nu pot înlocui consumul de gaze naturale cu alte surse de energie, inclusiv asigurarea siguranţei Sistemului Energetic Naţional dacă acesta depinde semnificativ de aprovizionarea cu gaze naturale.


	Art. 9 – Instituirea obligaţiei de serviciu public are în vedere satisfacerea interesului general al consumatorilor, luând în considerare următoarele:


a) exploatarea instalaţiilor şi echipamentelor utilizate în acest sector, în condiţii de protecţie a integrităţii persoanei şi a bunurilor acesteia;


b) exploatarea instalaţiilor şi echipamentelor utilizate în acest sector, în condiţii de protecţie a mediului şi de eficienţă energetică;


c) asigurarea siguranţei şi continuităţii  alimentării cu gaze naturale, pe perioada sezonului rece, consumatorilor  prevăzuţi la art.10 alin. (2);


d) calitatea serviciului prestat. 

Dep. Iulian Iancu –PSD

Dep. Ioan Bivolaru – PSD

Dep. Aurelia Vasile – PSD


	Precizare necesară corelată cu prevederile legislaţiei europene.

În conformitate şi cu propunerile din proiectul Guvernului, se defineşte scopul instituirii obligaţiei de serviciu public.

	CAPITOLUL V

Comisia de coordonare


	Art. 10 – (1)Dispeceratul Naţional de Gaze Naturale notifică producătorilor interni, operatorilor sistemelor de distribuţie a gazelor naturale, operatorilor depozitelor de înmagazinare şi furnizorilor licenţiaţi, situaţiile de urgenţă confirmate conform prevederilor  art.7 alin. (2).

       (2) În aceste situaţii de urgenţă, furnizorii şi producătorii interni de gaze naturale au obligaţia de a disponibiliza cantităţile de gaze naturale necesare pentru a asigura consumul:

         a) consumatorilor casnici;

         b)instituţiilor care asigură servicii medicale şi unităţilor de învăţământ precum şi instituţiilor de asistenţă socială care asigură îngrijirea copiilor, persoanelor vârstnice sau persoanelor cu diferite grade de handicap; 

         c)centralelor de furnizare a agentului termic care nu au posibilitatea de a folosi combustibil alternativ;

         d)instituţiilor publice de la nivel central şi local, instituţiilor din domeniul culturii şi cultelor, precum şi organizaţiilor neguvernamentale de interes general.  

      (3) Ordinea în care se va asigura alimentarea cu gaze naturale a consumatorilor prevăzuţi la alin. (2) este obligatorie.

Dep. Ioan Bivolaru – PSD

Dep. Aurelia Vasile – PSD

Dep. Mircea Ciopraga – PNL


	Preluarea unor propuneri din proiectul de lege iniţiat de Ministerul Economiei şi Finanţelor şi corelarea acestora cu prevederile adoptate până la acest articol.

Precizarea unor obligaţii şi prioritatea acestora în situaţii de urgenţă.



	16 
	Art. 8. – (1) În termen de 30 de zile de la data intrării în vigoare a prezentei legi, se înfiinţează Comisia de coordonare care va monitoriza măsurile privind siguranţa aprovizionării cu gaze naturale.

(2) Din Comisia de coordonare fac parte reprezentanţi ai administraţiei publice centrale, ai agenţilor economici din sectorul gazelor naturale şi ai asociaţiilor de consumatori. Componenţa nominală a Comisiei de coordonare se aprobă prin decizie a primului – ministru.


	Art. 11 – Operatorul SNT, operatorii sistemelor de înmagazinare şi de distribuţie a gazelor naturale, în situaţiile notificate, conform prevederilor art.10 alin. (1), de Dispeceratul Naţional de Gaze Naturale, vor presta cu întâietate serviciile aferente furnizării gazelor naturale pentru consumatorii prevăzuţi la art. 10 alin. (2).

Dep. Ioan Bivolaru – PSD

Dep. Aurelia Vasile – PSD


	Preluarea prevederii din proiectul de lege iniţiat de Ministerul Economiei şi Finanţelor.

	CAPITOLUL VI

Măsuri naţionale de urgenţă


	Art. 12 – (1) În situaţiile de urgenţă, precum şi pe perioada sezonului rece, respectiv din luna octombrie şi până în luna martie, furnizorii de gaze naturale nu vor putea dispune întreruperea alimentării cu gaze naturale,  pentru motiv de neplată la termen a contravalorii facturilor, cu excepţia situaţiilor neprevăzute de natură tehnică, la următoarele categorii de consumatori:

         a) persoanelor care beneficiază de asistenţă socială, în temeiul Ordonanţei de urgenţă a Guvernului nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, aprobată prin Legea nr. 245/2003, cu modificările şi completările ulterioare;

         b) persoanelor care prezintă handicap;
         c) consumatorilor prevăzuţi la art. 10 alin. (2) lit. b).


(2) De asemenea, în situaţiile de urgenţă, precum şi pe perioada sezonului rece, nu se programează sau execută lucrări de întreţineri curente sau lucrări de racordări care impun întreruperea alimentării cu gaze naturale pentru o perioadă continuă ce depăşeşte 12 ore.

Comisia pentru industrii şi servicii

	Preluarea unor prevederi din proiectul de lege iniţiat de Ministerul Economiei şi Finanţelor şi corelarea acestora cu prevederile adoptate până la acest articol.

	Art. 9. – (1) În termen de 30 de zile de la data publicării prezentei legi în Monitorul Oficial al României, Guvernul va adopta măsuri naţionale de urgenţă pe care le actualizează ori de câte ori este nevoie.

(2) Prin măsurile naţionale de urgenţă se asigură ca şi operatorii de pe piaţa gazelor naturale să poată da un răspuns imediat într-o situaţie de urgenţă.

(3) În situaţiile de urgenţă care riscă să evolueze spre o întrerupere majoră a aprovizionării cu gaze naturale, Comisia de coordonare este convocată în cel mai scurt timp.

(4) În îndeplinirea atribuţiilor sale, Comisia de coordonare ţine cont de:


a) măsurile imediate luate de agenţii din sectorul gazelor naturale şi din cele conexe acestuia ca reacţie la întreruperea majoră a aprovizionării;

         b) măsurile întreprinse de Guvern conform prevederilor art. 6 alin. (1).


	Art. 13 - (1) Pe perioada situaţiilor de urgenţă, operatorii din sectorul gazelor naturale au următoarele obligaţii:

           a) în cazul producătorilor titulari de acorduri petroliere, să mobilizeze întreaga capacitate de producţie, în limita capacităţilor maxime de extracţie aprobate de Agenţia Naţională pentru Resurse Minerale;


b) în cazul operatorilor depozitelor de înmagazinare subterană, să mobilizeze întreaga capacitate de extracţie a gazelor naturale;


c) în cazul operatorului SNT, să preia cantităţile suplimentare de gaze naturale, puse la dispoziţie de producători şi de operatorii depozitelor de înmagazinare, şi să asigure serviciile de transport al gazelor naturale, în condiţiile prevăzute în Planul de acţiune;

             d) în cazul operatorilor de distribuţie, să întreprindă măsurile de limitare/sistare a gazelor naturale, conform Planului de acţiune pentru situaţii de urgenţă şi Programului Naţional prevăzut la art. 6 alin. (1) lit. q) şi să asigure alimentarea cu gaze naturale a consumatorilor, potrivit prevederilor legale privind obligaţia de serviciu public.

(2) Pe perioada situaţiilor de urgenţă, consumatorii înscrişi în lista prevăzută la art. 6 alin. (1) lit. q) şi pentru care s-a dispus măsura limitării/sistării gazelor naturale au obligaţia să întreprindă măsurile de punere în siguranţă a echipamentelor şi instalaţiilor, respectiv să treacă la utilizarea de combustibili alternativi, după caz.

Dep. Ioan Bivolaru – PSD

Dep. Aurelia Vasile – PSD


	Preluarea prevederilor din proiectul înaintat de Guvern şi corelarea acestora cu prevederile legislaţiei europene.

	Art. 14 – (1) Prin excepţie de la prevederile art. 42 din Legea Gazelor nr. 351/2004, cu modificările şi completările ulterioare, consumatorii care au încheiat contracte pentru servicii întreruptibile de transport sau care, potrivit prevederilor prezentei legi, pot fi limitaţi/întrerupţi pe perioada situaţiilor de urgenţă, au dreptul de a revinde cantităţile de gaze naturale contractate şi care nu le pot fi livrate ca urmare a întreruperii sau a declarării situaţiei naţionale de urgenţă.

       (2) Vânzarea gazelor naturale în condiţiile alin. (1) poate fi realizată numai către furnizorii care au de îndeplinit obligaţii de serviciu public, în baza contractelor încheiate cu aceştia cu avizul Autorităţii Naţionale de Reglementare în Domeniul Energiei. Orice astfel de contract se depune în copie la Autoritatea Naţională de Reglementare în Domeniul Energiei în termen de cel mult 10 zile de la încheiere.

      (3) La încheierea contractelor prevăzute la alin. (2) părţile vor avea în vedere ca acestea să nu influenţeze sau să denatureze concurenţa pe piaţa gazelor naturale.

Comisia pentru industrii şi servicii

	Precizări preluate pentru a preveni eventuale litigii între furnizori şi autorităţi.

	Art. 15 - (1) Operatorul SNT are obligaţia realizării de interconectări cu sistemele similare de transport al gazelor naturale din ţările vecine, în vederea creării condiţiilor tehnice şi tehnologice pentru asigurarea siguranţei în aprovizionarea cu gaze naturale.


(2) În termen de 90 de zile de la intrarea în vigoare a prezentei legi, operatorul SNT va întocmi strategia şi etapele privind realizarea interconectării SNT, pe care le va supune avizării Ministerului Economiei şi Finanţelor, Autorităţii Naţionale de Reglementare în Domeniul Energiei, Agenţiei Naţionale pentru Resurse Minerale şi aprobării Guvernului României.


(3) În cazul în care există un nivel de interconectare corespunzător, se pot stabili măsuri de cooperare cu un alt stat membru al Uniunii Europene, incluzând acorduri bilaterale pentru utilizarea facilităţilor de transport şi/sau înmagazinare a gazelor naturale din statul respectiv, în vederea asigurării siguranţei în aprovizionarea cu gaze naturale.

Comisia pentru industrii şi servicii

	Precizare necesară corelată cu prevederile legislaţiei europene.

	Art. 16 - (1) Pentru siguranţa aprovizionării cu gaze naturale a consumatorilor, inclusiv în situaţiile de urgenţă, la încheierea ciclului de injecţie, titularii de licenţe de furnizare a gazelor naturale au obligaţia de a deţine în depozitele de înmagazinare subterană, un stoc minim de gaze naturale.

        (2) Nivelul minim al stocului de gaze naturale se stabileşte anual, prin decizie a Autorităţii de Reglementare în Domeniul Energiei, având în vedere în principal capacităţile de depozitare existente, prognozele de consum, frecvenţa şi durata perioadelor cu temperaturi scăzute, asigurarea unui nivel corespunzător consumului intern.

       (3) În situaţiile de urgenţă, operatorul SNT are acces liber la cantităţile înmagazinate şi capacităţile de extracţie, alocarea acestora pe proprietar urmând a se face potrivit regulilor specifice, elaborate de operatorul SNT, operatorul depozitului de înmagazinare subterană şi proprietarii gazelor naturale, în termen de 90 de zile de la data intrării în vigoare a prezentei legi şi aprobate de Autoritatea de Reglementare în Domeniul Energiei.

Comisia pentru industrii şi servicii

	Precizări necesare pentru a preveni eventuale litigii între furnizori, operatorul SNT şi autorităţi.

	Art. 17 - (1) Consumatorii de gaze naturale înscrişi în lista prevăzută la art. 6 alin. (1) lit. q), pentru care este prevăzută trecerea pe combustibili alternativi pentru situaţiile de urgenţă, sunt obligaţi să îşi asigure stocuri de combustibili alternativi şi funcţionarea corespunzătoare a instalaţiilor de utilizare a acestora. 


(2) Consumatorii prevăzuţi la alin. (1), care la data intrării în vigoare a prezentei legi nu posedă instalaţii de utilizare a combustibililor alternativi, sunt obligaţi ca în termen de 5 ani de la data intrării în vigoare a prezentei legi, să achiziţioneze şi să pună în funcţiune echipamentele necesare.

Dep. Iulian Iancu - PSD


	Preluarea textului propus prin proiectul de lege iniţiat de Ministerul Economiei şi Finanţelor.

	CAPITOLUL V

Contravenţii

	Art. 18 – Constituie contravenţie şi se sancţionează după cum urmează:


a) cu amendă de la 50.000 la 100.000 lei;

1. nerespectarea prevederilor art. 11 de către operatorii de pe piaţa internă a gazelor naturale;

2. nerespectarea prevederilor art. 13 alin. (1;

3. nerespectarea prevederilor art. 7 alin. (4);

4. nerespectarea prevederilor art. 10 alin. (3);

5. nerespectarea prevederilor art. 12 alin. (1);

6. nerespectarea prevederilor art. 17 alin. (2);

              b) cu amendă de la 10.000 la 50.000 lei, nerespectarea prevederilor art. 15 alin. (2) şi art. 16 alin. (1) şi art. 17 alin. (1).  

Dep. Ioan Bivolaru – PSD

Dep. Aurelia Vasile – PSD


	Contravenţiile au fost stabilite de comun acord între iniţiatorii proiectelor de lege.

	CAPITOLUL VII

Dipoziţii finale

Art. 10. Prezenta lege intră în vigoare la 1 ianuarie 2008.


	Art. 19 – (1) Constatarea contravenţiilor şi aplicarea sancţiunilor se realizează de către Autoritatea Naţională de Reglementare în Domeniul Energiei, prin personalul propriu autorizat.


(2) Prevederile prezentei legi se completează cu dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.

Comisia pentru industrii şi servicii

	Preluarea textului propus prin proiectul de lege iniţiat de Ministerul Economiei şi Finanţelor.

	Prezenta lege transpune prevederile Directivei 2004/67/CE a Consiliului Uniunii Europene privind măsurile pentru garantarea siguranţei în aprovizionarea cu gaze naturale, publicată în  Jurnalul Oficial al Comunităţii Europene (JOCE)  L 127 din 29.04.2004 p.0092 - 0096.



	Prezenta lege transpune prevederile Directivei nr.2004/67/CE a Consiliului Uniunii Europene  privind măsurile pentru garantarea siguranţei în aprovizionarea cu gaze naturale, publicată în Jurnalul Oficial al Comunităţii Europene (JOCE) nr.L 127 din 29 aprilie 2004. 
	Conform normelor de tehnică legislativă.


                                     PREŞEDINTE,                                                                 SECRETAR,

                                       Iulian Iancu                                                                    Aurelia Vasile

Consilieri parlamentari,

Silvia Vlăsceanu

Viorica Petraşcu

